CG หุ้นไทยติดอันดับ 1  
มีข้อมูลจากตลาดหลักทรัพย์ฯ ที่น่าสนใจครับ
13 ก.พ. 2562

ลูบคมตลาดทุน : ธนะชัย ณ นคร
มีข้อมูลจากตลาดหลักทรัพย์ฯ ที่น่าสนใจครับ
เป็นเรื่องเกี่ยวกับ “บริษัทจดทะเบียนกับการดำเนินงานด้านความยั่งยืน”
ประเด็นนี้หน่วยงานกำกับด้านตลาดหุ้นของไทย ทั้ง ตลาดหลักทรัพย์ฯ และสำนักงาน ก.ล.ต. ต่างพยายามผลักดันมาตลอดในช่วงหลายปีเลยล่ะ
มีการประเมินการรายงานด้านการกำกับดูแลกิจการของบริษัทจดทะเบียน (บจ.) ไทย หรือ Corporate Governance Report of Thai Listed Companies (CGR) 
ดำเนินการประเมินโดยสมาคมส่งเสริมสถาบันกรรมการบริษัทไทย (IOD)
ทาง IOD เขาจะประเมินภาพรวมของการกำกับดูแลกิจการของ บจ.ไทย ด้วยการดูจากข้อมูลที่บริษัทเปิดเผยต่อสาธารณชนใน 5 หมวด
สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน
ความรับผิดชอบของคณะกรรมการการเปิดเผยข้อมูล
ความโปร่งใส และการคำนึงถึงบทบาทของผู้มีส่วนได้เสีย
จากผลจากการสำรวจบริษัทจดทะเบียนในปี 2561 ที่มีจำนวน  657 บริษัท พบว่ามีคะแนนเฉลี่ยอยู่ที่ 81% สูงสุดตั้งแต่เริ่มทำการประเมินคะแนน CGR ในปี 2544
มีการระบุถึง ASEAN CG Scorecard
เป็นการประเมินเริ่มโดย ASEAN Capital Markets Forum ที่เกิดจากการสนับสนุนของ ก.ล.ต. ในอาเซียน
เป้าหมายก็เพื่อประเมินการกำกับดูแลกิจการของ บจ. ที่มีมูลค่าตามราคาตลาดสูงสุด 100 อันดับแรกของกลุ่มประเทศอาเซียน 6 ประเทศ
6 ประเทศที่ว่านี้คือ อินโดนีเซีย มาเลเซีย ฟิลิปปินส์ สิงคโปร์ เวียดนาม และประเทศไทย
ณ วันที่ 31 มีนาคมของปีที่ทำการประเมิน
จากผลการสำรวจในปี 2561 บริษัทจดทะเบียนไทยยังคงเป็นผู้นำโดยมีคะแนนเฉลี่ยสูงสุดเท่ากับ 85.73 คะแนน
มาถึง Thailand Sustainability Investment (THSI)
หรือการประเมินความยั่งยืนของ บจ.ที่สมัครใจเข้าร่วมการประเมินความยั่งยืน จัดทำโดยตลาดหลักทรัพย์ฯ
การประเมินครอบคลุมคำถามในมิติ ESG หรือการลงทุนอย่างยั่งยืนที่นำประเด็นด้าน “สังคม” “สิ่งแวดล้อม” และ “การกำกับดูแลกิจการ”
ที่ผ่านการคัดเลือกในรายชื่อหุ้นยั่งยืนต้องมีคะแนนจากการตอบแบบประเมินความยั่งยืนอย่างน้อย 50% ในแต่ละมิติ ESG
หรือเป็นบริษัทที่ได้รับการคัดเลือกให้เป็นสมาชิกของ Dow Jones Sustainability Indices (DJSI)
และมีคุณสมบัติตามเกณฑ์ที่กำหนด เช่น การประเมินคุณภาพรายงานด้านบรรษัทภิบาล ผลประกอบการด้านกำไรสุทธิ  ส่วนของผู้ถือหุ้น การกำกับดูแลที่เกี่ยวข้องกับคุณสมบัติของบริษัทจดทะเบียน และการไม่สร้างผลกระทบด้าน ESG
ปี 2561 มีบจ.ไทยอยู่ในรายชื่อหุ้นยั่งยืนจำนวน 75 บริษัทเพิ่มขึ้นจากปี 2560 ที่มี 60 บริษัท
ส่วน ASEAN CG Scorecard 
เป็นการประเมินเริ่มโดย ASEAN Capital Markets Forum
หรือเกิดจากการสนับสนุนของ ก.ล.ต. ในภูมิภาคอาเซียน
เป้าหมายเพื่อประเมินการกำกับดูแลกิจการของบจ.มีมูลค่าตามราคาตลาดสูงสุด 100 อันดับแรกของกลุ่มประเทศอาเซียน 6 ประเทศ คือ อินโดนีเซีย มาเลเซีย ฟิลิปปินส์ สิงคโปร์ เวียดนาม และไทย ณ วันที่ 31 มีนาคมของปีที่ทำการประเมิน
จากผลการสำรวจในปี 2561 บจ.ไทยยังคงเป็นผู้นำโดยมีคะแนนเฉลี่ยสูงสุดเท่ากับ 85.73 คะแนน
Thailand Sustainability Investment (THSI)
เป็นอีกการประเมินความยั่งยืนของ บจ.ไทย ที่มีการกำหนดคุณสมบัติอย่างเข้มงวด
และ ปี 2561 มีบริษัทจดทะเบียนอยู่ในรายชื่อหุ้นยั่งยืนนี้จำนวน 75 บริษัท เพิ่มขึ้นจากปี 2560 ที่มี 60 บริษัท
“ดัชนีความยั่งยืน” หรือ SETTHSI Index 
ตลาดหลักทรัพย์ฯ จัดทำดัชนีความยั่งยืน SETTHSI Index ในปี 2561 ซึ่งเป็นครั้งแรกในตลาดทุนไทยโดยคัดเลือกหุ้นจากหุ้นยั่งยืน (THSI) ปีล่าสุดที่ซื้อขายในตลาดหลักทรัพย์ฯ ไม่น้อยกว่า 6 เดือนที่มีมูลค่าหลักทรัพย์ตามราคาตลาดไม่น้อยกว่า 5,000 ล้านบาท สัดส่วนผู้ถือหลักทรัพย์รายย่อยไม่น้อยกว่าร้อยละ 20 และจำนวนหุ้นซื้อขายไม่น้อยกว่าร้อยละ 0.5 ของจำนวนหุ้นจดทะเบียนของบริษัทเป็นเวลาไม่ต่ำกว่า 9 ใน 12 เดือน
ในครึ่งปีแรกของปี 2562 มี 57 บริษัทจดทะเบียนเป็นสมาชิกของดัชนี SETTHSI
Dow Jones Sustainability Indices (DJSI)
ในปี 2561 มี 19 บริษัทจดทะเบียนไทยเป็นสมาชิกของดัชนี DJSI Emerging Market
และ 8 บริษัทจดทะเบียนเป็นสมาชิกของดัชนี DJSI World ซึ่งไทยยังคงมีบริษัทสูงสุดในอาเซียนต่อเนื่องเป็นปีที่ 5
สุดท้าย คือ รางวัล “United Nations Sustainable Stock Exchanges Market Transparency Award”
จากผลการสำรวจปี 2561 ตลาดหลักทรัพย์ฯ อยู่อันดับที่ 7 จากตลาดหลักทรัพย์ 35 แห่งทั่วโลก
และเป็นที่หนึ่งในกลุ่มตลาดหลักทรัพย์เกิดใหม่ หรือ Emerging Markets
และเป็นตลาดหลักทรัพย์เอเชียเพียงแห่งเดียวที่ติดอันดับ 1 ใน 10 ที่มี บจ.เปิดเผยข้อมูลด้านความยั่งยืนโดดเด่นทั้งเชิงปริมาณและคุณภาพ